VENDIM
Nr.107, datë 15.2.2017

PËR NJË NDRYSHIM DHE SHTESË NË VENDIMIN NR.114,  DATË 31.1.2007, TË KËSHILLIT TË MINISTRAVE,  “PËR PËRCAKTIMIN E MASËS SË KONTRIBUTEVE  TË PERSONAVE QË VENDOSEN NË INSTITUCIONET REZIDENCIALE PUBLIKE, TË SHËRBIMEVE TË PËRKUJDESIT SHOQËROR”, TË NDRYSHUAR

Në mbështetje të nenit 100 të Kushtetutës dhe të pikave 1 e 3, të nenit 23, të ligjit nr.9355, datë 10.3.2005, “Për ndihmën dhe shërbimet shoqërore”, të ndryshuar, me propozimin e ministrit të Mirëqenies Sociale dhe Rinisë, Këshilli i Ministrave

VENDOSI:

Në vendimin nr.114, datë 31.1.2007, të Këshillit të Ministrave, të ndryshuar, bëhen ndryshimi dhe shtesa e mëposhtme:
1. Në pikën 3, të kreut I, bëhen ndryshimi dhe shtesa, si më poshtë:
a) shkronja “b” ndryshohet si vijon: 
“b) Fëmijëve të moshës 6-15 vjeç që janë vendosur në shtëpitë e fëmijëve, 1 000 (një mijë) lekë në muaj.”.
b) 	pas shkronjës “b” shtohet shkronja “b/1 me këtë përmbajtje: 
“b/1) Fëmijëve të moshës 16-18 vjeç që janë vendosur në shtëpitë e fëmijëve, 1 500 (një mijë e pesëqind) lekë në muaj.”.
2. 	Efektet financiare që rrjedhin nga zbatimi i këtij vendimi, të përballohen nga fondet buxhetore të vitit 2016, miratuar për Ministrinë e Mirëqenies Sociale dhe Rinisë.
[bookmark: _GoBack]3. Ngarkohen Ministria e Mirëqenies Sociale dhe Rinisë, Shërbimi Social Shtetëror dhe njësitë e qeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

